31.8.2013. | HR_ | Službeni list Europske unije L 233/11 UREDBA KOMISIJE (EU) br. 834/2013 od 30. kolovoza 2013. o izmjeni Priloga II. i III. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka acekvinocila, biksafena, diazinona, difenkonazola, etoksazola, fenheksamida, fludioksonila, izopirazama, lambda-cihalotrina, profenofosa i protiokonazola u ili na određenim proizvodima (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 396/2005 Europskog parla- menta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog — podrijetla /i o izmjeni — Direktive — Vijeća 91/414/EEZ ('), a posebno njezin članak 14. stavak 1. točku (a), budući da: Maksimalne razine ostataka (MRO-ovi) za diazinon, etoksazol, fenheksamid, lambda-cihalotrin i profenofos utvrđene su u Prilogu II. i dijelu B Priloga III. Uredbi (EZ) br. 396/2005. Za acekvinocil, biksafen, difenko- nazol, fludioksonil, izopirazam, prosulfokarb i protioko- nazol MRO-ovi su utvrđeni u dijelu A Priloga III. Uredbi (EZ) br. 396/2005. U okviru postupka odobrenja uporabe sredstva za zaštitu bilja koje sadržava aktivnu tvar acekvinocil na krastav- cima, dinjama i bundevama podnesen je zahtjev za izmjenu postojećih MRO-ova u skladu s člankom 6. stavkom 1. Uredbe (EZ) br. 396/2005. U vezi s uporabom biksafena, takav je zahtjev podnesen za sjeme repice, sjemenke lana, sjemenke maka i sjeme gorušice. U vezi s uporabom difenkonazola, takav je zahtjev podnesen za dunje, ciklu, mrkvu, hren, čičoku, pastrnjak, korijenje peršina, rotkvicu, turovac, lukovičasto povrće, bundeve (nejestiva kora), cikoriju, artičoku, rižu i korijen cikorije. U vezi s uporabom etoksazola, takav je zahtjev podnesen za trešnje, šljive i banane. U vezi s uporabom fenheksamida, takav je zahtjev podnesen za ribiz i grah s mahunama. U vezi s uporabom fludiokso- nila, takav je zahtjev podnesen za bundeve (nejestiva kora) i rotkvicu. U vezi s uporabom izopirazama, takav je zahtjev podnesen za jezgričasto voće, marelice, breskve, sjemenke lana, sjemenke maka, sjeme repice i sjeme gorušice. U vezi s uporabom lambda-cihalotrina, takav je zahtjev podnesen za azarolu i kaki jabuku. U vezi s uporabom  prosulfokarba, takav je  zahtjev podnesen za komorač. U vezi s uporabom protioko- nazola, takav je zahtjev podnesen za sjeme repice, sjemenke lana, sjemenke maka i sjeme gorušice. U skladu s člankom 6. stavkom 2. i 4. Uredbe (EZ) br. 396/2005 podnesen je zahtjev za uporabu difenkonazola na papaji. Podnositelj zahtjeva tvrdi da odobrena uporaba difenkonazola na takvoj kulturi u Brazilu dovodi do toga da ostaci prekoračuju MRO iz Uredbe (EZ) br. 396/2005 i da je potreban viši MRO kako bi se izbjegle trgovinske zapreke pri uvozu te kulture. U skladu s člankom 8. Uredbe (EZ) br. 396/2005 te su zahtjeve ocijenile dotične države članice i Komisiji dosta- vile izvješća o ocjenama. Europska agencija za sigurnost hrane, dalje u tekstu ,Agencija", ocijenila je zahtjeve i izvješća o ocjenama, posebno ispitujući opasnosti za potrošača i, prema potrebi, za životinje te je dala obrazložena mišljenja o predloženim MRO-ovima (*). Ta je mišljenja dostavila Komisiji i državama članicama te ih stavila na raspola- ganje javnosti. Agencija je u svojim obrazloženim mišljenjima zaključila da, u pogledu uporabe acekvinocila na dinjama i bunde- vama, uporabe izopirazama na marelicama i uporabe prosulfokarba na komoraču, podneseni podaci nisu dovoljni da se utvrde novi MRO-ovi. U vezi s uporabom acekvinocila na krastavcima, Agencija je zaključila da podneseni podaci nisu dovoljni da bi se utvrdilo novi MRO za uporabu na otvorenom u sjevernom dijelu EU-a. U vezi sa svim ostalim zahtjevima Agencija je zaključila da su svi zahtjevi s obzirom na podatke ispunjeni i da su izmjene MRO-ova koje su zatražili podnositelji zahtjeva prihvatljive u odnosu na sigurnost potrošača na temelju ocjene izloženosti potrošača za 27 specifičnih europskih potrošačkih skupina. Agencija je uzela u obzir najnovije informacije o toksikološkim svojstvima tvari. Opasnost od prekoračenja prihvatljivog dnevnog unosa (PDU) ili akutne referentne doze (ARD) nije utvrđena ni pri izla- ganju ovim tvarima tijekom cijelog životnog vijeka konzumiranjem  svih  prehrambenih  proizvoda  koji mogu sadržavati ove tvari ni pri kratkoročnom izlaganju zbog prekomjernog konzumiranja dotičnih kultura i proizvoda.